Αξιοπρέπεια και φροντίδα στο τέλος της ζωής ενήλικων ασθενών τελικού σταδίου ανίατης νόσου. Μελέτη για την παρηγορητική φροντίδα και την ευθανασία σε δημόσιο νοσοκομείο της Ελλάδας
Creators: name: Χριστοδούλου, Αμαλία Μιχαήλ
Publisher: name: Aristotle University of Thessaloniki
Year: 2022
Subjects: Αξιοπρέπεια
Παρηγορητική/Ανακουφιστική φροντίδα
Ευθανασία
Dignity
Palliative care
Euthanasia

description: Η παρούσα διπλωματική εργασία πραγματεύεται την έλλειψη, ή μη, αξιοπρέπειας των ενήλικων ασθενών τελικού σταδίου μιας ανίατης νόσου σε ένα δημόσιο νοσοκομείο. Η αξιοπρέπεια των ασθενών αυτών εξαρτάται και από την ποιότητα στο χώρο της υγείας, η οποία είναι συνυφασμένη με τις κατάλληλες δομές, τον ιατρό-τεχνολογικό εξοπλισμό και το κατάλληλο εκπαιδευμένο προσωπικό, ειδικά πάνω σε θέματα που αφορούν το τέλος της ζωής των ασθενών και την παρηγορητική φροντίδα. Γίνεται αναφορά αρχικά για την έννοια της αξιοπρέπειας και πως αυτή προστατεύεται από τις διεθνείς συμβάσεις αλλά και τους εθνικούς νόμους και ποια η σχέση της με την υγεία και την ποιότητα σε αυτήν, αλλά και σε σχέση με τις συνθήκες θανάτου ενός ατόμου, ακόμη και κατά την περίοδο μιας πανδημίας, όπως αυτή του ιού sars-Covid-2 που ζούμε σήμερα. Ειδικά στο τέλος της ζωής του, ο κάθε άνθρωπος χρήζει παρηγορητικής φροντίδας, για την οποία εξηγείται στην εργασία τι είναι, πως ξεκίνησε, ποιες δομές χρησιμοποιούνται και αν υφίσταται παρόμοια φροντίδα στην Ελλάδα. Ενώ κάποιοι άνθρωποι μπορεί να απολαμβάνουν παρηγορητική φροντίδα στο τέλος της ζωής τους και να μεταβαίνουν γαλήνια προς τον θάνατο, άλλοι επιθυμούν να δώσουν τέλος καθώς δεν μπορούν να ανακουφιστούν με τίποτα. Η ευθανασία αποτελεί ηθικό ζήτημα από την αρχή της ανθρώπινης ιστορίας και στο παρόν πόνημα αναφέρονται ποιες οι θέσεις των ανθρώπων από ιατρικής πλευράς, από θρησκευτικής και από πλευράς του ασθενή που υποφέρει. Σκοπός της έρευνας είναι η απόδειξη ότι οι περισσότεροι υγειονομικοί υπάλληλοι στην Ελλάδα δε γνωρίζουν αρκετά για την παρηγορητική φροντίδα στο τέλος της ζωής και ότι η συνεχής έκθεση στον θάνατο διαμορφώνει την αντίληψη των υγειονομικών υπαλλήλων απέναντι στην ευθανασία που ζητούν οι ασθενείς για να λυτρωθούν. Η έρευνα βασίστηκε σε ερωτηματολόγιο που διαμορφώθηκε στις φόρμες της Google και συμπληρώθηκε ηλεκτρονικά από 66 υγειονομικούς υπαλλήλους δημοσίου νοσοκομείου που αποτέλεσαν το δείγμα του πληθυσμού της μελέτης. Ερευνώνται οι γνώσεις επί του θέματος και η ενσυναίσθηση των υπαλλήλων, στο ζήτημα της ύπαρξης αξιοπρέπειας ή όχι κατά την νοσηλεία των ασθενών τελικού σταδίου ανίατης νόσου στα νοσοκομεία, η άποψή τους για την ύπαρξη ή όχι παρηγορητικής φροντίδας, αλλά και απέναντι στο δίλλημα της ευθανασίας.
description: This dissertation deals with the lack, or not, of the dignity of terminally ill adult patients in a public hospital. The dignity of these patients also depends on the quality in the field of health, which is intertwined with the appropriate structures, the medical-technological equipment and the appropriate trained staff, especially on issues related to the end of patients' lives and palliative care. Reference is first made to the concept of dignity and how it is protected by international conventions and national laws and what its relationship is to health and quality in it, but also in relation to the circumstances of a person's death, even during period of a pandemic, such as that of the sars-Covid-2 virus we live in today. Especially at the end of his life, every person needs palliative care, which is explained at work what it is, how it started, what structures are used and if there is similar care in Greece. While some people may enjoy palliative care at the end of their lives and go peacefully to death, others want to give an end as they can, not be relieved by anything. Euthanasia has been a moral issue since the beginning of human history, and in the present work the positions of people from a medical point of view, from a religious point of view and from the point of view of the suffering patient are mentioned. The purpose of the research is to prove that most health workers in Greece do not know enough about palliative care at the end of life and that the constant exposure to death shapes the perception of health workers about the euthanasia that patients ask for redemption. The survey was based on a questionnaire formed on Google forms and completed electronically by 66 public hospital health workers who were the sample of the study population. The knowledge on the subject and the empathy of the employees are investigated, on the question of the existence of dignity or not during the hospitalization of patients with terminal incurable disease in hospitals, their opinion on the existence or not of palliative care, but also on the dilemma of euthanasia.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)